
32 DR.30.09.13 

 
tidak memberikan apa-apa kesan kepada minyak di Malaysia ini kecuali jika ia dimahukan 
ataupun dikehendaki oleh kerajaan untuk menaikkan ataupun menurunkannya. Sepanjang 
ingatan saya, semenjak tahun 2008 misalnya, hanya sekali kerajaan menurunkan harga 
minyak walaupun boleh jadi telah beberapa kali minyak dunia itu turun. 

Apa yang saya faham juga ialah yang boleh jadi tidak difahami oleh rakyat di 
kampung misalnya, Petronas dengan minyak yang dicari gali di Malaysia ini yang kualitinya 
lebih baik telah menjual minyak itu ke pasaran dunia dan apabila harga di dunia itu naik, 
maknanya Petronas akan mendapat untung yang lebih besar. Sepatutnya ketika itulah 
harga minyak di Malaysia akan diturunkan harganya untuk memberikan kemudahan yang 
lebih baik kepada rakyat. Ini kerana kita menggunakan minyak yang diimport yang 
kualitinya lebih rendah daripada apa yang dikeluarkan di telaga-telaga minyak Malaysia ini.  

■1230 

Kedua, berkaitan dengan jenis minyak. Kita sekarang ini ada jenis yang utamanya 
RON97, RON95 dan diesel. Dulu kita pernah ingat bahawa minyak ini hanya ada dua jenis 
iaitu petrol dan minyak diesel. Saya ingin mendapat penjelasan daripada pihak kerajaan. 
Dalam membekalkan minyak kepada rakyat ini, selain daripada kita mahu rakyat menikmati 
harga yang rendah, tidakkah lebih baik jika sekiranya kita membekalkan minyak yang juga 
kualitinya lebih baik. Bukan setakat harganya rendah tetapi kualitinya baik.  

Ini kerana saya melihat beza harga sebenar di antara RON97 dan RON95 
sebenarnya tidak banyak, bahkan baru-baru ini apabila dinaikkan ataupun dikurangkan 
subsidi dengan istilah kerajaan itu, harga RON95 pada hari tersebut lebih mahal daripada 
RON97. Ketika RON97 harganya RM2.70 dan apabila dinaikkan 20 sen untuk RON95 
menjadikan harganya RM2.73. Maknanya kualiti RON97 yang berkualiti itu lebih murah 
daripada RON95 yang kurang kualitinya. Bagi saya, apa kiranya kalau pihak kerajaan 
hanya memilih satu sahaja jenis ini untuk diberikan subsidi. Kenapa tidak diberikan subsidi 
kepada RON97 terus dan rakyat boleh menikmati perkara itu. Harganya murah dan juga 
kualitinya lebih baik untuk digunakan di Malaysia ini. 

Ketiga, antara alasan yang telah diberikan oleh kerajaan untuk mengurangkan 
subsidi ini adalah untuk menjimatkan perbelanjaan bagi digunakan untuk menyediakan 
kemudahan asas infrastruktur di seluruh Malaysia ini. Saya cuma ingin tahu daripada 2008 
janji itu dibuat, berapa banyakkah sebenarnya kemudahan-kemudahan asas dan 
kemudahan awam yang telah dibina di negeri Kelantan secara khusus kerana rakyat 
Kelantan juga telah membeli ataupun menikmati hasil kenaikan harga minyak semenjak dari 
dulu Terima kasih.  

Dr. Mohd. Hatta bin Md. Ramli [Kuala Krai]: Minta penjelasan sedikit. 

Tuan Ahmad Baihaki bin Atiqullah [Kubang Kerian]: Ya, sila. 

Dr. Mohd. Hatta bin Md. Ramli [Kuala Krai]: Terima kasih Kubang Kerian. Tuan 

Pengerusi, berbalik kepada perbandingan yang dibuat oleh Kubang Kerian tentang harga 
RON97 dengan RON95. Asasnya tadi ialah kerana RON95 ini jadi naik kerana subsidi 
diturunkan dengan tidak mengambil kira pasaran dunia yang ketika ini harga minyak 
pasaran dunia ada turun. Soalan saya kepada Kubang Kerian, kenapa RON97 pula 
dinaikkan? Ini kerana kalau kita menetapkan harga RON97 seperti disebut oleh kerajaan 
berdasarkan kepada market forces dengan harga yang sedang turun di dunia, kita 
menjangkakan RON97 paling tidak pun tidak bergerak. Akan tetapi tiba-tiba dinaikkan. Di 
mana asasnya atau adakah kerana proses pembuatan RON97 dengan bahan-bahan 
campuran itu menyebabkan ia naik dan pihak mana yang menentukan sebenarnya harga 
RON97 ini? Pasaran atau kerajaan? Terima kasih.  

Tuan Ahmad Baihaki bin Atiqullah [Kubang Kerian]: Terima kasih Kuala Krai. 

Itulah juga yang saya tidak faham dan mohon penjelasan daripada pihak kerajaan.  

Terakhirnya ialah berkaitan dengan alasan penyeludupan sebagaimana yang telah 
disebut oleh rakan-rakan tadi. Saya juga bersetuju sebenarnya. Kerajaan mesti 
memperkuatkan atau memperkasakan mekanisme untuk membasmi atau membanteras 
penyeludupan diesel ataupun minyak kita ke luar negeri daripada membebankan rakyat 
dengan pengurangan subsidi ini. Terima kasih. 



tidak memberikan apa-apa kesan kepada minyak di Malaysia ini kecuali jika ia dimahukan ataupun dikehendaki oleh kerajaan untuk menaikkan ataupun menurunkannya. Sepanjang ingatan saya, semenjak tahun 2008 misalnya, hanya sekali kerajaan menurunkan harga minyak walaupun boleh jadi telah beberapa kali minyak dunia itu turun. Apa yang saya faham juga ialah yang boleh jadi tidak difahami oleh rakyat di kampung misalnya, Petronas dengan minyak yang dicari gali di Malaysia ini yang kualitinya lebih baik telah menjual minyak itu ke pasaran dunia dan apabila harga di dunia itu naik, maknanya Petronas akan mendapat untung yang lebih besar. Sepatutnya ketika itulah harga minyak di Malaysia akan diturunkan harganya untuk memberikan kemudahan yang lebih baik kepada rakyat. Ini kerana kita menggunakan minyak yang diimport yang kualitinya lebih rendah daripada apa yang dikeluarkan di telaga-telaga minyak Malaysia ini. #1230. Kedua, berkaitan dengan jenis minyak. Kita sekarang ini ada jenis yang utamanya RON97, RON95 dan diesel. Dulu kita pernah ingat bahawa minyak ini hanya ada dua jenis iaitu petrol dan minyak diesel. Saya ingin mendapat penjelasan daripada pihak kerajaan. Dalam membekalkan minyak kepada rakyat ini, selain daripada kita mahu rakyat menikmati harga yang rendah, tidakkah lebih baik jika sekiranya kita membekalkan minyak yang juga kualitinya lebih baik. Bukan setakat harganya rendah tetapi kualitinya baik. Ini kerana saya melihat beza harga sebenar di antara RON97 dan RON95 sebenarnya tidak banyak, bahkan baru-baru ini apabila dinaikkan ataupun dikurangkan subsidi dengan istilah kerajaan itu, harga RON95 pada hari tersebut lebih mahal daripada RON97. Ketika RON97 harganya RM2.70 dan apabila dinaikkan 20 sen untuk RON95 menjadikan harganya RM2.73. Maknanya kualiti RON97 yang berkualiti itu lebih murah daripada RON95 yang kurang kualitinya. Bagi saya, apa kiranya kalau pihak kerajaan hanya memilih satu sahaja jenis ini untuk diberikan subsidi. Kenapa tidak diberikan subsidi kepada RON97 terus dan rakyat boleh menikmati perkara itu. Harganya murah dan juga kualitinya lebih baik untuk digunakan di Malaysia ini. Ketiga, antara alasan yang telah diberikan oleh kerajaan untuk mengurangkan subsidi ini adalah untuk menjimatkan perbelanjaan bagi digunakan untuk menyediakan kemudahan asas infrastruktur di seluruh Malaysia ini. Saya cuma ingin tahu daripada 2008 janji itu dibuat, berapa banyakkah sebenarnya kemudahan-kemudahan asas dan kemudahan awam yang telah dibina di negeri Kelantan secara khusus kerana rakyat Kelantan juga telah membeli ataupun menikmati hasil kenaikan harga minyak semenjak dari dulu Terima kasih. Dr. Mohd. Hatta bin Md. Ramli [Kuala Krai]: Minta penjelasan sedikit. Tuan Ahmad Baihaki bin Atiqullah [Kubang Kerian]: Ya, sila. Dr. Mohd. Hatta bin Md. Ramli [Kuala Krai]: Terima kasih Kubang Kerian. Tuan. Pengerusi, berbalik kepada perbandingan yang dibuat oleh Kubang Kerian tentang harga RON97 dengan RON95. Asasnya tadi ialah kerana RON95 ini jadi naik kerana subsidi diturunkan dengan tidak mengambil kira pasaran dunia yang ketika ini harga minyak pasaran dunia ada turun. Soalan saya kepada Kubang Kerian, kenapa RON97 pula dinaikkan? Ini kerana kalau kita menetapkan harga RON97 seperti disebut oleh kerajaan berdasarkan kepada market forces dengan harga yang sedang turun di dunia, kita menjangkakan RON97 paling tidak pun tidak bergerak. Akan tetapi tiba-tiba dinaikkan. Di mana asasnya atau adakah kerana proses pembuatan RON97 dengan bahan-bahan campuran itu menyebabkan ia naik dan pihak mana yang menentukan sebenarnya harga RON97 ini? Pasaran atau kerajaan? Terima kasih. Tuan Ahmad Baihaki bin Atiqullah [Kubang Kerian]: Terima kasih Kuala Krai. Itulah juga yang saya tidak faham dan mohon penjelasan daripada pihak kerajaan. Terakhirnya ialah berkaitan dengan alasan penyeludupan sebagaimana yang telah disebut oleh rakan-rakan tadi. Saya juga bersetuju sebenarnya. Kerajaan mesti memperkuatkan atau memperkasakan mekanisme untuk membasmi atau membanteras penyeludupan diesel ataupun minyak kita ke luar negeri daripada membebankan rakyat dengan pengurangan subsidi ini. Terima kasih.